Publication: Magyar Közlöny
Issue: MK-2003-80 (Year: 2003, Number: 80)
Era: 1990-2004
Section: 1997. évi CXLIV. törvény módosítása
Paragraph Index: 214

13. § (1) A Gt. a 245. §-át követõen kiegészül a következõ 245/A. §-sal, egyidejûleg „Az alaptõke felemelésének közös szabályai” szövegrész helyébe „Az alaptõke felemelésének általános szabályai” alcím lép: „245/A. § (1) A részvénytársaság alaptõkéjének felemelésérõl — ha e törvény eltérõen nem rendelkezik — a közgyûlés határoz. A részvénytársaság azonban az alapító ok- 2003/80. szám iratban (alapszabályban) vagy közgyûlési határozatban felhatalmazhatja az igazgatóságot az alaptõke felemelésére. Ennek során az alapító okiratban (alapszabályban) vagy a közgyûlés határozatában meg kell határozni azt a legmagasabb összeget (jóváhagyott alaptõke), amellyel az igazgatóság a részvénytársaság alaptõkéjét felemelheti. Az alapító okirat (alapszabály) eltérõ rendelkezése hiányában a felhatalmazás a 245. § szerinti valamennyi alaptõke emelési típusra és módra vonatkozik. A felhatalmazás, mely megújítható, legfeljebb öt évre szólhat.

Source: https://magyarkozlony.hu/hivatalos-lapok/2ea0e168a9792efdeb899d8224663aa0a7148657/dokumentumok/1571e4bf7fd4517e2718676f7cadc9c1c1bf7479/letoltes